1994R1681 — DA — 01.01.2006 — 001.001

Dette dokument er et dokumentationsredskab, og institutionerne påtager sig intet ansvar herfor

Ændret ved:

▼B

KOMMISSIONENS FORORDNING (EF) Nr. 1681/94

af 11. juli 1994

om uregelmæssigheder og tilbagebetaling af beløb, der uberettiget er udbetalt inden for rammerne af finansieringen af strukturpolitikkerne, samt om oprettelse af et informationssystem på dette område

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 4253/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår samordningen af de forskellige strukturfondes interventioner indbyrdes såvel som med interventionerne fra Den Europæiske Investeringsbank og de øvrige eksisterende finansielle instrumenter ( 1 ), ændret ved forordning (EØF) nr. 2082/93 ( 2 ), særlig artikel 23, stk. 1, fjerde afsnit,

efter høring af Det Rådgivende Udvalg for Udvikling og Omstilling i Regionerne og det i traktatens artikel 124 nævnte udvalg, og

ud fra følgende betragtninger:

I artikel 23 i forordning (EØF) nr. 4253/88 er de principper fastlagt, der inden for Fællesskabet gælder for bekæmpelsen af uregelmæssigheder og tilbagebetalingen af uretmæssigt udbetalte beløb på strukturfondsområdet;

i artikel 9, stk. 3, i Rådets forordning (EØF) nr. 792/93 af 30. marts 1993 om oprettelse af et finansielt samhørighedsinstrument ( 3 ), ændret ved forordning (EF) nr. 566/94 ( 4 ), er det fastsat, at artikel 23 i forordning (EØF) nr. 4253/88 finder tilsvarende anvendelse ved gennemførelsen af forordningen, og nærværende forordning anvendes derfor også for det finansielle samhørighedsinstrument;

foranstaltningerne i denne forordning bør anvendes for alle former for økonomiske interventioner som omhandlet i Rådets forordning (EØF) nr. 4254/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår Den Europæiske Fond for Regionaludvikling ( 5 ), ændret ved forordning (EØF) nr. 2083/93 ( 6 ), Rådets forordning (EØF) nr. 4255/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår Den Europæiske Socialfond ( 7 ), ændret ved forordning (EØF) nr. 2084/93 ( 8 ), Rådets forordning (EØF) nr. 4256/88 af 19. december 1988 om gennemførelsesbestemmelser til forordning (EØF) nr. 2052/88 for så vidt angår EUGFL, Udviklingssektionen ( 9 ), ændret ved forordning (EØF) nr. 2085/93 ( 10 ), Rådets forordning (EØF) nr. 2080/93 af 20. juli 1993 om gennemførelsesbestemmelser til forordning (EØF) nr. 2052/88 for så vidt angår det finansielle instrument til udvikling af fiskeriet ( 11 ) og forordning (EØF) nr. 792/93;

denne forordning indeholder kun bestemmelser om nogle af aspekterne ved medlemsstaternes forpligtelser i henhold til artikel 23, stk. 1, første og andet afsnit, i forordning (EØF) nr. 4253/88 og bør derfor ikke tilsidesætte de øvrige forpligtelser, der følger af anvendelsen af artikel 23;

for at sikre Fællesskabet et bedre kendskab til de forholdsregler, medlemsstaterne træffer til bekæmpelse af uregelmæssighederne, bør det fastlægges, hvilke nationale bestemmelser Kommissionen skal have meddelelse om;

for at få kendskab til arten af de svigagtige fremgangsmåder og til de finansielle følger af uregelmæssighederne og for at kunne gennemføre tilbagebetaling af beløb, der er udbetalt uberettiget, er det nødvendigt, at medlemsstaterne hvert kvartal underretter Kommissionen om de tilfælde af uregelmæssigheder, der er konstateret; meddelelserne bør suppleres med oplysninger om, hvorledes den retslige eller administrative forfølgning, der er indledt, forløber;

det er hensigtsmæssigt, at Kommissionen systematisk underrettes om de tilfælde, hvor der indledes retslig eller administrativ forfølgning med henblik på iværksættelse af sanktioner over for personer, som har begået uregelmæssigheder; det er ønskeligt at sikre, at der systematisk oplyses om de foranstaltninger, medlemsstaterne træffer for at sikre Fællesskabets økonomiske interesser;

det bør præciseres, hvilke procedurer der skal anvendes mellem medlemsstaterne og Kommissionen i de tilfælde, hvor det viser sig umuligt at inddrive beløb, der er mistet som følge af uregelmæssigheder;

der bør fastsættes en nedre grænse for, hvilke uregelmæssigheder medlemsstaterne automatisk skal give meddelelse om;

denne forordning bør ikke gribe ind i medlemsstaternes nationale bestemmelser om den strafferetlige procedure eller om gensidig retshjælp på det strafferetlige område;

Fællesskabet bør kunne bidrage til betalingen af retsomkostninger og direkte sagsomkostninger i forbindelse med retssager;

for at forhindre uregelmæssigheder bør samarbejdet mellem medlemsstaterne og Kommissionen styrkes, samtidig med at reglerne om tavshedspligt overholdes;

det bør præciseres, at bestemmelserne i denne forordning også finder anvendelse i tilfælde af, at en betaling, der skulle have været foretaget under strukturfondene, eller via et finansielt strukturinstrument, ikke er blevet det som følge af en uregelmæssighed;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Landbrugsstrukturerne og Udvikling af Landdistrikterne og Den Stående Forvaltningskomité for Fiskeristrukturerne —

UDSTEDT FØLGENDE FORORDNING: